CELEX: 32012R0399
Language: ro
Date: 2012-05-07 00:00:00
Title: Regulamentul de punere în aplicare (UE) nr. 399/2012 al Comisiei din 7 mai 2012 privind clasificarea anumitor mărfuri în Nomenclatura combinată

11.5.2012   
            
            
               RO
            
            
               Jurnalul Oficial al Uniunii Europene
            
            
               L 124/11
            
         REGULAMENTUL DE PUNERE ÎN APLICARE (UE) NR. 399/2012 AL COMISIEI
   din 7 mai 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezerntul regulament sunt în conformitate cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 mai 2012.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Articolul nemontat (așa-numit „plasă de siguranță pentru trambulină”), cuprinde:
                  
                              —
                           
                           
                              o plasă cu 6 capse,
                           
                        
                              —
                           
                           
                              6 bare metalice superioare, cu înveliș din plastic alveolar,
                           
                        
                              —
                           
                           
                              6 bare metalice inferioare, cu înveliș din plastic alveolar și cu console de fixare sudate
                           
                        
                              —
                           
                           
                              12 benzi de cauciuc cu cârlige,
                           
                        
                              —
                           
                           
                              12 șuruburi cu piulițe cu blocare.
                           
                        Fiecare bară superioară trebuie să fie prinsă de bara inferioară, care este apoi fixată de picioarele trambulinei cu ajutorul șuruburilor și al piulițelor cu blocare.
                  Plasa este cusută în formă de cilindru, iar dimensiunea sa este special concepută pentru a se potrivi unei anumite trambuline. Plasa are o intrare care poate fi închisă cu un fermoar.
                  Capsele din partea superioară a plasei trebuie prinse de partea superioară a barelor de metal.
                  Benzile de cauciuc cu cârlige sunt utilizate pentru fixarea părții inferioare a plasei pe cadrul trambulinei.
               
               
                  9506 91 90
               
               
                  Clasificarea se stabilește pe baza regulilor generale 1, 2 (a) și 6 de interpretare a Nomenclaturii combinate, a notei 1 (t) la secțiunea XI, a notei 3 la capitolul 95 și pe baza textului codurilor NC 9506, 9506 91 și 9506 91 90.
                  Având în vedere forma și caracteristicile produsului, în special faptul că este gata pentru a fi instalat pe o anumită trambulină datorită prezenței barelor metalice, a șuruburilor, a piulițelor, a capselor și a benzilor de cauciuc cu cârlige, plasa de siguranță trebuie instalată exclusiv pe trambulina corespunzătoare. (a se vedea nota 3 la capitolul 95). Prin urmare, plasa de siguranță trebuie considerată drept un accesoriu al unui articol pentru cultură fizică de la poziția 9506).
                  Clasificarea la poziția 5608, ca alte plase confecționate din materiale textile, este exclusă deoarece articolele de la capitolul 95 sunt excluse din secțiunea XI [a se vedea nota 1 litera (t) din secțiunea XI].
                  Prin urmare, plasa de siguranță pentru trambulină trebuie clasificată la codul NC 9506 91 90, ca alte articole și echipamente pentru cultură fizică, gimnastică sau atletism.